Všeobecne záväzné nariadenie obce Nová Kelča č. 2/2023

o miestnom poplatku za komunálne odpady

a drobné stavebné odpady

Obecné zastupiteľstvo obce .Nová Kelča na základe ustanovenia § 6 ods. 1a § 11 ods.4 písm. d) zákona Slovenskej národnej rady č. 369/1990 Zb. o obecnom zriadení v znení neskorších predpisov a podľa zákona č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov

sa uznieslo na vydaní tohto

všeobecne záväzného nariadenia Obce Nová Kelča

**§ 1**

**Úvodné ustanovenie**

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

**§ 2**

**Základné ustanovenie**

Obec Nová Kelča týmto VZN ukladá s účinnosťou od 01.01.2024 miestny poplatok za komunálne odpady a drobné stavebné odpady.

**§ 3**

**Predmet úpravy VZN**

1. Predmetom tohto všeobecne záväzného nariadenia je určenie náležitosti miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z..
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu
4. určenie spôsobu vyrubenia a platenia poplatku
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**§ 4**

**Množstvový zber**

V obci Nová Kelča je zavedený nevážený množstvový zber komunálneho odpadu a drobného stavebného odpadu pre vlastníkov rekreačných chát.

**§ 5**

**Sadzby poplatku**

1.Obec Nová Kelča stanovuje pri neváženom množstvovom zbere komunálneho odpadu a drobného stavebného odpadu sadzbu poplatku 0,04 € za jeden liter komunálnych odpadov a drobných stavebných odpadov.

2. Obec Nová Kelča stanovuje pre poplatníkov nezapojených do neváženého množstvového zberu komunálneho odpadu paušálnu sadzbu poplatku 0,0685 EUR za osobu a kalendárny deň,

**§ 6**

**Postup obce pri vyrubení poplatku a splatnosť poplatku**

* + 1. Obec v zmysle § 81 zákona č. 582/2004 Z.z. vyrubuje poplatok rozhodnutím na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
		2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

**§ 7**

**Spôsob, forma a miesto na zaplatenie poplatku pri množstvovom zbere**

1. Poplatníci, u ktorých je zavedený nevážený množstvový zber komunálnych odpadov a drobných stavebných odpadov platia poplatok na základe rozhodnutia doručeného Obcou. Poplatok je možné uhradiť na základe identifikačných údajov, ktoré obdrží platiteľ v písomnej forme od správcu poplatku:
2. bezhotovostným prevodom alebo
3. hotovostným vkladom na účet správcu poplatku v peňažnom ústave alebo
4. hotovostnou platbou v pokladni Obecného úradu v Novej Kelči do 15 dní od nadobudnutia právoplatnosti rozhodnutia.

**§ 8**

**Vrátenie poplatku**

1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti:
* doklad o zániku vlastníckeho práva k nehnuteľnosti

**§ 9**

**Zníženie poplatku**

1. Obec na základe písomnej žiadosti zníži poplatok o 50%,ak poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Nová Kelča. Podkladmi pre zníženie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Nová Kelča, a to :
2. potvrdenie študentského domova alebo internátu o ubytovaní
3. pri práci vykonávanej mimo územia obce alebo SR potvrdenie zamestnávateľa o zamestnaní spolu s potvrdením alebo dokladom o ubytovaní
4. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa vyžaduje úradný preklad. Doklad nie je možné nahradiť čestným vyhlásením poplatníka.

**§ 10**

**Odpustenie poplatku**

1. Obec na základe písomnej žiadosti poplatok odpustí za obdobie, za ktoré poplatník správcovi dane preukáže na základe podkladov, že viac ako 90 dní v zdaňovacom období sa nezdržiava alebo sa nezdržiaval na území obce Nová Kelča
2. Podkladmi pre odpustenie poplatku sú hodnoverné doklady, z ktorých jednoznačne vyplýva počet dní pobytu poplatníka mimo obce Nová Kelča, a to :
3. potvrdenie nápravno-výchovného zariadenia o výkone väzby alebo trestu
4. potvrdenie zariadenia poskytujúceho služby zdravotnej starostlivosti pobytovou formou
5. potvrdenie zariadenia poskytujúceho sociálne služby pobytovou formou
6. doklad vecne príslušného úradu o pobyte v zahraničí (úrad prihlasovania obyvateľstva, rezidentské povolenie a pod.)
7. V prípade, že doklad podľa ods. 2/ nie je v slovenskom alebo českom jazyku, je potrebné k dokladom predložiť aj preklad, pričom sa vyžaduje úradný preklad. Doklad nie je možné nahradiť čestným vyhlásením poplatníka.

**§ 11**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Nová Kelča č. 3/2021

**§ 12**

**Záverečné ustanovenie**

Obecné zastupiteľstvo v Novej Kelči sa uznieslo na vydaní tohto VZN na svojom zasadnutí dňa 14.12.2023 uznesením č. 8/7/2023 a toto VZN nadobúda účinnosť dňom 01.01.2024

 PhDr. Mária Telepunová

 starostka obce

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Návrh VZN vyvesený dňa: 15.11.2023

Návrh VZN zvesený dňa: 01.12.2023

VZN vyvesené dňa: 15.12.2023